Licopenu
El licopenu del neolatín lycopersicum, la especi tomati, es un carotenu roju brillanti y pigmentu carotenoidi y fitoquímicu que s'encuentra en los tomatis y otras frutas y verduras de colol roju, comu las zanajorias rojas, sandías, y papayas, manqui no en las fresas, pimientus rojus, o cerezas. Manqui el licopenu es químicamenti un carotenu, no tié actividá de vitamina A. Los alimentus que no son de colol roju tamién puen contenel licopenu, comu las jabas sidrus o el perejil.

En las plantas, algas y otrus organismus fotosintéticus, el licopenu es un intermeyariu importanti en la biosíntesis d'una hartá carotenoidis, incluyendu el beta carotenu, que es responsabli la pigmentación amarilla, naraja, o roja, la fotosíntesi, y la foto-protezión. Como tós los carotenoidis, el licopenu es un hidrocarburu poliinsaturau, es izil, un alquenu no sustituíu. Estructuralmenti, el licopenu es un tetraterpenu y ensamblau a partil d'ochu unidadis e isoprenu que se componin enteramenti de carbonu e hidrógenu. Es insolubli en áugua. Los onci doblis enlacis conjugaus del licopenu le dan el su colol roju intensu y la su actividá antioxidanti. Debíu al su huerti colol y no toxicidá, el licopenu es un coloranti alimentariu útil (registrau comu E160d) y está aprobau pal usu en los EE.UU., Australia y Nueva Zelanda (registrau comu 160d) y l'UE.

Mecanismu d'azión del licopenu 
El licopenu posei propiedáis antioxidantis, y actúa protegiendu a las células humanas del estrés oxidativu, producíu pola azión e los radicalis libris, que son unu los prencipalis responsablis e las enfermedáis cardiovascularis, del cancru y del envejecimientu. Además, actúa modulandu las moléculas responsablis e la regulación del ciclu celular y produciendu una regresión e ciertas lesionis cancerosas y de próstata.
No se conocin exactamenti las basis biológicas ni fisicoquímicas d'estas propiedáis, peru paezin directamenti relacionás con el elevau puel antioxidanti del licopenu, una hartá más qu'otrus antioxidantis comu la vitamina E o el β-carotenu. Un pazu númeru de procesus cancerígenus y degenerativus están asociaus a dañus oxidativus sobri el genoma y los mecanismus genéticus e control e la proliferación y diferenciación celular. El licopenu actuaría com'un potenti neutralizaor e radicalis libris (óxidu y peróxidu) atenuandu los dañus oxidativus sobri los tejíus.

Véasi tamién
 Nutrición
 Tocoferol

Huentis

Atijus 

Carotenoidis
Nutrientis no esencialis
Nutracéuticus
Antioxidantis
Antioxidantis e la yeta
Colorantis
Suplementus alimentarius